paragraph_text: Arasairi (Arasaeri, Arazaeri, Arazairi), gotovo nestalo pleme američkih Indijanaca jezične porodice harakmbet u tropskim kišnim šumama rijeka Madre de Dios i Inambari u Peruu. Do suvremenog doba preživjelo je tek nekoliko obitelji. Prema Klaus Rummenhölleru većina ih je stradala kroz kontakte s civilizacijom između 1900. i 1940., odnosno od strane sakuljača gume (kaučuka) i kroz intenzivne misionarske aktivnosti.